പണയ സ്വര്ണ്ണവുമായി കടന്നുകളഞ്ഞ ബാങ്ക് അപ്രൈസര് പിടിയില് വടകര: വില്യാപ്പള്ളി കനറാ ബാങ്കില് അപ്രൈസറായി ജോലി ചെയ്യുന്ന ആള് ബാങ്കില് പണയം വെച്ച 52 പവന് സ്വര്ണ്ണാഭരണങ്ങള് കളവ് ചെയ്ത് മുങ്ങിയ പ്രതി പിടിയിലായി. മയ്യന്നൂര് കല്ലുള്ള പറമ്ബത്ത് ശ്രീജിത്ത് 47 നെയാണ് വടകര പോലീസ് അറസ്റ്റ് ചെയ്തത്. 2019 മെയ് മാസത്തിലാണ് കേസിനാസ്പദമായ സംഭവം. വടകര എസ്.ഐ കെ. ബാബുവിന്റെ നേതൃത്വത്തില് അന്വേഷണം നടന്നു വരികയായിരുന്നു. 3 വര്ഷമായി ഇയാള് ഒളിച്ചു കഴിയുകയായിരുന്നു. ഇന്നലെ കാലത്ത് ഇയാള് വടകരയില് ഉണ്ടെന്ന വിവരത്തിന്റെ അടിസ്ഥാനത്തില് വടകര എസ്.എച്ച്.ഒ കെ.കെ ബിജുവിന്റെ നിര്ദ്ദേശ പ്രകാരം വടകര എസ്.ഐ എം. നിജീഷ്, സി.പി.ഒമാരായ പി പ്രദീപ് കുമാര്, വി.കെ ജിത്തു, പി.ടി സജിത്ത് എന്നിവര് ചേര്ന്നാണ് പ്രതിയെ അറസ്റ്റ് ചെയ്തത്.The post പണയ സ്വര്ണ്ണവുമായി കടന്നുകളഞ്ഞ ബാങ്ക് അപ്രൈസര് പിടിയില് first appeared on MalayalamExpressOnline.